Document ID: 32005D0638

SKLEP SVETA
z dne 12. julija 2005
o sklenitvi sporazuma med Evropsko skupnostjo in Vlado Ukrajine o trgovini z nekaterimi jeklenimi izdelki
(2005/638/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 v povezavi s členom 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Sporazum o partnerstvu in sodelovanju med Evropskimi skupnostmi in njihovimi državami članicami in Ukrajino (1), je začel veljati 1. marca 1998.
(2)
Člen 22(1) Sporazuma o partnerstvu in sodelovanju določa, da trgovino z nekaterimi jeklenimi izdelki urejajo naslov III navedenega sporazuma, razen člena 14, in določbe Sporazuma.
(3)
V letih od 1995 do 2001 so trgovino z nekaterimi jeklenimi izdelki urejali sporazumi med pogodbenicama, v letih 2002, 2003 in do 19. novembra 2004 pa posebni dogovori. Dodatni sporazum, ki zajema obdobje do 31. decembra 2004, je bil sklenjen 19. novembra 2004. Med pogodbenicama je bil sklenjen nov sporazum, ki zajema obdobje do 31. decembra 2006.
(4)
Sporazum je treba potrditi -
SKLENIL:
Člen 1
Sporazum med Evropsko skupnostjo in vlado Ukrajine o trgovini z nekaterimi jeklenimi izdelki se v imenu Skupnosti s tem sklepom potrdi.
Besedilo Sporazuma je priloženo k temu sklepu.
Člen 2
Predsednik Sveta je pooblaščen za imenovanje oseb(-e), pooblaščene(-ih) za podpis Sporazuma, ki je za Skupnost zavezujoč.
V Bruslju, 12. julija 2005

Labels: 1
5
3
18
15